ሁለተኛው የዕቅድ ዘመን  የዜጎችን  ፍትሃዊና እኩል ተጠቃሚነትን ለማረጋገጥ  የምንሠራበት ነው -ፕሬዚዳንት ሙላቱ
– በመላ አገሪቱ ተግባራዊ መደረግ  በጀመረው የሁለተኛው  የዕድገትና ትራንስፎርሜሽን ዕቅድ ዘመን የዜጎችን ፍትሃዊና እኩል ተጠቃሚነት  ይበልጥ ለማረጋገጥ  የሚሠራበት የዕቅድ ዘመን መሆኑ የኢፌዴሪ ፕሬዚዳንት ዶክተር ሙላቱ ተሾመ አስታወቁ ።በአዲስ አበባ ስታዲየም በተካሄደው የ8ኛው የሰንደቅ ዓላማ ቀን በዓል ሥነ-ሥርዓትን አስመልክተው ማስተላለፉት መልዕክት እንደገለጹት በሁለተኛው የዕቅድ ዘመን ከመጀመሪያው የዕቅድ  ዘመን  በበለጠ መልኩ የዜጎችን የልማት ተሳትፎ በማጠናከር  እኩልና ፍትሃዊ ተጠቃሚነቱን ይበልጥ  የምንችልበት ወሳኝ ወቅተ በመሆኑ  ሁሉም ሊረባበብ እንደሚገባ ጥሪ አቅርበዋል ።ሁሉም ዜጋ በአገሪቱ ልማት በመሳተፍ ተጠቃሚ የሚያድርግ ንቅናቄ ማካሄድ አስፈላጊ መሆኑን የጠቆሙት ዶክተር ሙላቱ  በተለይ ወጣቱን  ይብልጥ በመሥራት  የተጠቃሚነቱን ወደ ደረጃ ከፍ ያለ ደረጃ ለማሸጋገር መንግሥት ተበኩሉን ሚና ይጫወታል ብለዋል ።አገሪቱ  ከጀመረችውን  የህዳሴ ጉዞ  አንዳችም የሚያስቆማት ነገር እንደሌለ የገለጹት ዶክተር ሙላቱ  ለአገሪቱ  ሁለንተናዊ ዕድገት እንቅፋት ካጋጠመ  ህዝብና መንግሥት  በጋራ  በመቆም ለመከላከል  መሥራት ይገባቸዋል ብለዋል ።የዘንድሮ 8ኛው የሰንደቅ ዓላማ በዓል “ በህዝባዊ ተሳትፎ ህዳሴዋን በማረጋገጥ  ሰንደቅ ዓላማዋን ከፍ ከፍ ለማድረግ እየተጋች ያለች ኢትዮጵያ ” በሚል መሪ ቃል መከበሩ የዴሞክራሲና የልማት  ከፍታ እየጨመረ መምጣቱን የሚያመልክት መሆኑን የጠቆሙት ዶክተር ሙላቱ በ5ኛው ጠቅላላ ምርጫ ህዝብ በሠጠው ውሳኔ መሠረት መንግሥት ከመቼውም ጊዜ በላይ በላቀ ቁርጠኝነት እንደሚሠራ ተናግረዋል ።ድህነትን ማሸነፍ መጀመራችን ለሰንደቅ ዓላማ ከፍ ማለት ጉልህ አስተዋጽኦ ማድረጉን በንግግራቸው ያብራሩት ዶክተር ሙላቱ  ከዓመታት በፊት የኢትዮጵያን ስም በድህነትና በጉስቁልና  ሲጠቅሱ የነበሩ  ዓለም አቀፍ  የመገናኛ ብዙሃኖች አሁን ስለ አገሪቱ ልማት እየዘገቡ እንደሚገኙ ገልጸዋል ።እስካሁን ለተገኘው ውጤት ባለቤቱ መላው ህዝቡ ለሰንደቅ ዓላማውም ክብር ለዘመናት  መስዋትነት ሲከፍል የነበረው  ህዝቡ መሆኑን የጠቀሱት ዶክተር ሙላቱ ለወደፊቱም  የአገሪቱ መላው ህዝብ  ለተሻለ የልማተ አፈጻጻም  በአዲስ የአርበኝነት መንፈስ  እንዲንቀሳቀስ  በሰንደቅ ዓላማው ስም  ጥሪ አቅርበዋል ።ለአዲሲቷ  ኢትዮጵያ ሽግግር ያለመ ልማትን  የሠበረ ትውልድ በዚህ ዘመን መፈጠሩ የሚያኮራ መሆኑን የገለጹት ዶክተር ሙላቱ  ኪራይ ሰብሳቢነትና  የመልካም አስተዳደር ችግሮችን   አምሮሮ በመጋፈጥ ተገቢውን  ሚና ሊጫወተ ይገባል ብለዋል ።ኢትዮጵያ  በሰላም ማስከበር  ረገድ  የምታበረክተውን አስተዋጽኦ  አጠናክራ እንደምትቀጥል  ያስረዱት ዶክተር ሙላቱ ለአፍሪካ ሰላም መከበር  ግዳጃቸውን እየተወጡ  ለሚገኙት  ታላቅ ምስጋና አቅርበዋል ።በመጨረሻም  ለህዳሴው  መሠረት  የሆነውን  ሰንደቅ ዓላማ  ክብር  ተጠናክሮ እንዲቀጥል   ሁሉም   ዜጋ በርትቶ  እንዲሠራ  ጥሪ አስተላልፈዋል ።